Grudziondzas
Grùdziondzas (lenk. Grudziądz, vok. Graudenz, lot. Graudentum arba Grudentia) – miestas-apskritis Lenkijos šiaurėje, į šiaurę nuo Torunės, prie Vyslos. Nuo 1999 m. priklauso Kujavijos Pamario vaivadijai. 1975–1998 m. buvo Torunės vaivadijoje. 97 676 gyventojai (2013 m. duomenys). Išvystyta žemės ūkio mašinų, laivų įrangos, nuotekų valymo įrangos, metalo dirbinių gamyba, elektrotechnikos, gumos, avalynės, siuvimo, medienos apdirbimo, poligrafijos, statybinių medžiagų, maisto (tabako, mėsos, pieno, aliejaus, cukraus, alaus) pramonė; skaldos gamyba. Turizmas.